
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
 ЙОРДАНКА АНГЕЛОВА БЕНОВА - АНАНИЕВА
ЗА КМЕТ НА ОБЩИНА БУРГАС
Съгласно Заповед № 3170/05.11.2018г. на Кмета на Община Бургас


ОТНОСНО: Безвъзмездно предоставяне за управление на СУ „Константин Петканов“ – гр. Бургас на плувен басейн в сградата на училището, отразен с идентификатор 07079.653.61.7.1 по КККР на гр. Бургас – публична общинска собственост.

УВАЖАЕМИ ОБЩИНСКИ СЪВЕТНИЦИ,

Съгласно Акт за публична общинска собственост № 6448/28.11.2011 г., вписан в Служба по вписванията–Бургас с № 129, том 36, дв. вх.рег.№ 11623/01.12.2011 г., Община Бургас е собственик на самостоятелен обект в сграда – плувен басейн, отразен с идентификатор 07079.653.61.7.1 с площ 514 кв.м в одобрените КККР на гр. Бургас, находящ се на първи етаж в масивна двуетажна сграда с идентификатор 07079.653.61.7, представляваща сграда на СУ „Константин Петканов“, намираща се в УПИ ІI в кв.20 по действащия ПУП-ПРЗ на ж.р. Меден Рудник, гр. Бургас.
С Решение на Общински съвет – Бургас, прието по т.20 от дневния ред на проведеното на 22.12.2011 г. заседание /Протокол № 5/, басейнът, като единствен към момента на територията на ж.р. „Меден Рудник“, е предоставен за управление и стопанисване на ОП „Спортни имоти“ при Община Бургас за използването му от граждани и спортни клубове, с цел реализиране приходи и  осигуряване на самоиздръжката му.
С изграждането на нов плувен басейн в УПИ I, кв. 135 по плана на               ж.р. Меден Рудник, актуван с Акт № 8197/04.11.2015г. за публична общинска собственост е предоставена нова възможност на живущите в най-големия жилищен комплекс за плуване и спорт.
В Община Бургас е постъпила докладна записка с вх.№ 67-00-1161/21.12.2017 г. от Директора на СУ „Константин Петканов“, с предложение плувния басейн да се предостави за управление на училището, като в искането е изтъкнато, че басейнът е занемарен и не се ползва от граждани и спортни клубове.
Същевременно, плувният басейн е необходим на училището за извънкласни занимания на служителите и учениците, сред които са деца от различни етноси и такива в неравностойно положение, тъй като спортът се явява интегриращ фактор, който възпитава в толерантност и приемане на различията между хората от най-ранна детска възраст.
Във връзка с направеното предложение в дирекция „ Управление на общинската собственост“ е поискано становище от директора на  ОП „Спортни имоти“, който с писмо вх. № 67-00-1161/2/12.01.2018г.  изразява положително становище за предоставяне за управление на цитирания обект на СУ „Константин Петканов“.
Предвид гореизложеното и в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.1 от Закона за общинската собственост и чл.13, ал.1 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните

РЕШЕНИЯ:

1. Да бъде предоставен безвъзмездно за управление на СУ „Константин Петканов” – гр. Бургас с ЕИК 000049271, представлявано от Д. Иванова – директор, недвижим имот, актуван с Акт за публична общинска собственост № 6448/28.11.2011г., вписан в Служба по вписванията–Бургас с № 129, том 36, дв. вх. рег.№ 11623/01.12.2011 г., представляващ самостоятелен обект в сграда - плувен басейн, отразен с идентификатор 07079.653.61.7.1, с площ 514 кв.м в одобрените КККР на гр. Бургас със Заповед № РД-18-9/30.01.2009 г. на Изпълнителния директор на АГКК, последно изменение със Заповед № КД-14-02-2011/17.11.2011г. на Началник СГКК - Бургас, при съседи: на същия етаж – няма, под обекта – няма, над обекта – 07079.653.61.7.2, находящ се на първи етаж в масивна двуетажна сграда, изградена в УПИ ІI в кв.20, отреден за училище по ПУП-ПРЗ на ж.р. Меден Рудник, гр. Бургас. 
2. Директорите на СУ „Константин Петканов“- гр. Бургас и ОП „ Спортни имоти“ да извършат необходимите счетоводни прехвърляния по балансите на управляваните от тях училище и предприятие.
3. Директорът на СУ „ Константин Петканов“ да разработи програма с условията и реда за използване на плувния басейн за реализиране на задължителните учебни програми на извънкласните, извънучилищните, факултативните и свободни занятия на учениците по плувни спортове.
Приложение:
1. Акт за публична общинска собственост № 6448/28.11.2011 г., вписан в Служба по вписванията–Бургас с №129, том 36, дв. вх. рег. №11623/01.12.2011 г.;
2. Докладна записка с вх. №67-00-1161/05.07.2017 г. в Община Бургас от Директора на СУ „Константин Петканов“, гр. Бургас;
3. Писмо с вх. № 67-00-2511161/2/12.01.2018 г. в Община Бургас, изпратено от Директора на ОП „Спортни имоти“, гр. Бургас;
4. Справка, издадена на 07.11.2018 г. от СГКК–гр. Бургас, за СОС с идентификатор 07079.653.61.7.1 по КККР на гр. Бургас;

